langs: gl gl gl gl ca gl en gl pt gl gl gl gl gl gl gl it nl gl gl es gl gl gl gl gl pt it nl gl gl es gl gl gl gl gl gl gl it nl gl gl gl gl gl gl gl gl gl gl gl gl gl es it nl gl gl es gl gl gl it gl gl gl ca en gl gl gl gl gl gl en it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Decembro 2015 – A Nosa Voz
Vida e actualidade da Diocese de Lugo
Formación permanente para sacerdotes, relixiosos e laicos
O tema é “O sacramento do perdón no Ano da Misericordia” e a persoa encargada de desenvolver o tema é o sacerdote de Burgos Juan María González Oña.
Categorías DioceseEtiquetas formaciónDeixa un comentario
Meditación de Nadal en tempos de tribulación
Nestas datas tan entrañables non é habitual retirarse en silencio para a práctica da meditación. Orar, pensar e meditar cústanos máis aínda no medio das présas, do bulicio e do consumo que estes días nos envolven. No entanto quero ofrecer algunhas reflexións que poidan axudarnos a recuperar as orixes do Nadal.
Aínda conservamos na liturxia, a Vixilia de medianoite (popularmente coñecida como Misa do Galo ou dos pastores) para celebrar en actitude de espera orante o nacemento de Xesús. Para os cristiáns e unha gran maioría de cidadáns no mundo, pola influencia que a milenaria cultura cristiá na sociedade, o mes de decembro vístese de festa polo Nadal, é dicir, polo misterio da Encarnación do Fillo de Deus na historia da humanidade. Acontecemento único que marcou a historia. Acontecemento real, verdadeiro e salvífico. Un feito histórico esperado no Xudaísmo e anunciado polos profetas en expectativa mesiánica. El é o Deus grande que se fai pequeno pola súa propia vontade e por exceso de amor. O ‘descoñecido’ que quere darse a coñecer, a Palabra que quere dicirse e deixarse amar polos sinxelos e humildes no corazón do mundo. É “a Palabra de vida que vén para acender os corazóns apagados” e para espertar do sono aos durmidos e desesperanzados.
“E fíxose home”: ante este artigo do Credo, poñémonos de xeonllos cando recitamos a Confesión de fe. É o artigo da humanización e encarnación do noso Deus, o central do Credo cristián en relación co Misterio da Trinidade. O pensamento dos teólogos de todos os séculos vira en torno a el e, a piedade do medievo e da temprana modernidade, a oración meditativa da que derivou a pintura e a pulcra beleza da relixiosidade cristiá, concentrábanse nas etapas da infancia de Xesús para sentir nelas o inconmensurable que confesamos cando dicimos: “Descendit de caelis”. É dicir, Xesús fíxose neno, xestouse no seo dunha muller da que recibiu a súa carne, o seu sangue, o seu latexo, a súa xentileza, a súa fala. Cargou co peso desa historia, viviuna e sufriuna de novo, sacándoa de todas as súas negacións e fatalidades. Por iso chama a atención o significativo lugar que Xesús asigna á infancia na condición humana: “Asegúrovos que se non cambiades e vos facedes como os nenos, non entraredes no reino dos ceos” (Mt 18,3). Na infancia realízase ata tal punto o específico do ser humano, que está perdido quen na nenez non atopou o esencial. Xesús recordaba a súa infancia como uns anos moi felices e ata se di que foi para el o valor do modo máis puro de existir humanamente. Por iso é polo que o cristianismo proclama o respecto á vida e ao neno, á familia e ao fogar, e non por cuestións románticas, nin de xuízo moral, senón e sobre todo pola centralidade do noso credo: Deus fíxose home. Así, o cristianismo é a relixión da misericordia, do corazón dun Deus próximo sempre aos miserables (cor misere), das relacións interpersonais, da proximidade aos pequenos, aos que sofren e aos que se senten espidos e fríos na súa corporeidade. É a relixión da pel sensible (sensibilidade) onde o esencial pasa pola carne, pola vida, polo sufrimento, pola compaixón. Velaquí, un gran misterio para unha permanente meditación: como é posible que Deus se faga home, sen deixar de ser Deus e sen menoscabo da realidade creatural asumida? Como é Deus e como é o home para que poidan entrar en comuñón? Este é o escándalo da encarnación. A historia orixinal e verdadeira do Nadal. Un escándalo que o mundo deberá seguir soportando en tempos de tribulación, de laicismos hipertrofiados e neopaganismos cutres. Feliz meditación de Nadal.
J. Mario Vázquez Carballo. Vicario Xeral da Diocese.
Categorías OpiniónEtiquetas NadalDeixa un comentario
Cadea de oración pola Vida Consagrada
22/12/2015 por A Nosa Voz
A cadea de oración é unha iniciativa suscitada polo Ano da Vida Consagrada  e despois de celebrarse en varios lugares da Diocese, ten a súa continuidade este mes. Haberá unha Eucaristía presidida polo Sr Bispo don Alfonso Carrasco.
* Día: 23 de decembro
* Hora: 9 h
* Lugar: Hermanitas dos anciáns Desamparados (r/ san Roque, Lugo)
As Hermanitas de Lugo prestan o seu servizo aos anciáns máis necesitados desde o ano 1885. Actualmente residen neste centro máis dun centenar de residentes.
Categorías DioceseEtiquetas Ano da Vida ConsagradaDeixa un comentario
21/12/2015 por A Nosa Voz
Esta pregunta non é superflua nin moito menos sobre todo para os preocupados polo ben das persoas na sociedade. Se existe a verdade ou non, está sendo un dos temas máis controvertidos a día de hoxe, pois non se trata só dun debate teórico, senón que implica tamén cuestións éticas, políticas e de xustiza.
No xuízo polo golpe de Estado do 23-F o xeneral A. ARMADA na súa estratexia de defensa declarou ante o tribunal: “Neste mundo louco e traidor, nada é verdade e nada é mentira, todo é da cor do cristal con que se mira”. O tribunal non aceptou esa afirmación e é verdade que o sentenciou a 30 anos de cárcere, aínda que tamén é verdade que non cumpriu os 30 anos de prisión, pero segue sendo verdade que esa foi a sentencia.
En certa ocasión o director dun colexio de primaria díxome: “Eu non creo que exista a verdade”. Matinando a raíz desta afirmación pódese deducir que entón no colexio se a un rapaz o suspenden ou lle fan repetir curso será por cuestión de opinións que diverxen das do profesor ou das do director ou, o que aínda é peor, será por capricho ou gusto deles, e como resultado práctico no quedaría máis remedio que prescindir da liberdade de pensamento e de expresión e dedicarse á adulación.
Na vida social atopamos opinións que manifestan claramente ausencia de estudo, ou falta de sentido ético e de xustiza, aínda máis, algunhas chegan a considerarse delictivas por ser racistas, xenófobas ou por negar o Holocausto. A razón de consideralas delitos é porque atentan contra a verdade sobre a condición humana, os seus dereitos e a xustiza. Se non houbese verdade, como un xuíz se atrevería a meter no cárcere ás persoas! Podería prendelas por ter opinións e gustos distintos ós seus? Non quero quitarlle importancia á profesión de xuíz nin á dificultade do seu exercicio.
Na cuestión sobre a verdade o máis importante, ó meu entender, é que se non hai verdade a situación dos pobres, febles, oprimidos, vítimas de trata, explotación, crimes… non teñen defensa efectiva e real, pois o xogo das opinións está en función da forza que se teña para impoñelas, e neste ámbito os opresores, explotadores, abusadores e delincuentes levan ampla vantaxe.
Aí está a clave pola que Deus e o mesmo Xesucristo se proclaman na Biblia defensores dos pobres, nenos, viúvas, oprimidos, encadeados e famentos. Isto tamén nos axuda a entender cando Xesús afirma: “Eu son o camiño, a verdade e a vida… pois todo o que lle fixestes a un dos máis pequenos a min mo fixestes”. Crer no Deus de Xesucristo é estar coa verdade e, por tanto, coas vítimas de calquera asoballamento, é estar cos últimos e descartados da vida social.
Coido que coincidiremos en que para os oprimidos e pobres a existencia da verdade, e dunha Verdade Transcendente, é de vital importancia, pero para os explotadores é de máis comenencia o relativismo e, en consecuencia, que non haxa verdade e si opinións diversas e xa imporán a que lles conveña.
Ademais transitar polo camiño da verdade frecuentemente é esixente e arduo, coma en tódalas cousas valiosas da vida, pois hai que renunciar ós propios caprichos e comenencias á vez que se gastan as forzas en comprometerse nese camiño, pero tamén é certo que a ledicia e a dignidade humana vivida serán moito maiores e gratificantes, xa que a Gracia de Deus virá na nosa axuda.
Categorías OpiniónEtiquetas verdadeDeixa un comentario
Unha Luz na Noite na igrexa de San Pedro, Lugo
17/12/2015 por A Nosa Voz
A evanxelización nas rúas, coñecida como “Unha Luz Na Noite” será o sábado 19 de decembro. Empeza nos locais da Delegación de Mocidade para trasladarse despois á Parroquia de San Pedro.
18:00 presentacións e primeiro taller
22:15 parroquia de San Pedro
00:00 apertura da igrexa
2:00 regreso centinelas e acción de grazas
2:30 saída da igrexa
Categorías DioceseEtiquetas Unha luz na noiteDeixa un comentario
1 2 … 5 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


document_lang: gl

langs: gl gl gl gl ca gl en gl pt gl gl gl es es es es it nl gl gl gl gl es gl it nl gl gl es es es es it nl gl gl gl gl es es it nl gl gl es gl gl gl gl es it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Representación de la Diócesis de Lugo en el Funeral por las víctimas del accidente ferroviario de Santiago
El Vicario General de la Diócesis de Lugo, Mario Vázquez Carballo, participará en los funerales por las víctimas del accidente ferroviario en Santiago, que tendrá lugar esta tarde en la Catedral compostelana. Acude a estos actos en representación del Obispo, que está en viaje de regreso desde Río de Janeiro, finalizada la Jornada Mundial de la Juventud, y en nombre de toda la comunidad diocesana, que se siente solidaria con los familiares de los fallecidos y está en oración por todos ellos durante estos días.
Además del Vicario General, estarán presentes también en la ceremonia varios Delegados Episcopales y miembros de Equipo Diocesano de Pastoral.
Día dos avós na parroquia de San Clodio
O venres, 26 de xulo, día de San Xoaquín e Santa Ana, celebramos a 6ª edición do Día dos Avós. Os actos comenzaron as 8 da tarde, coa celebración dunha misa de acción de gracias polos avós presidida polo Vicario Xeral Don Mario Vázquez Carballo. Ao final da Eucaristía Don Mario entregou os agasallos, este ano co lema: “Avós, custodios da Fe”. A continuación tivo lugar o brindis por todos os avós con música e baile.
Categorías ParroquiasEtiquetas avós, Mario Vázquez, misaDeixa un comentario
El Obispo de Lugo reza por los fallecidos en Santiago
25/07/201325/07/2013 por José Manuel
El Obispo de Lugo, Mons, Alfonso Carrasco Rouco,  concelebró en una Eucaristía que presidió el cardenal Rouco Varela en JMJ en Brasil,  pidiendo por los fallecidos en el #accidentesantiago y por sus familiares.
Categorías Bispo, IgrexaEtiquetas obispo de lugoDeixa un comentario
25/07/201325/07/2013 por José Manuel
Que las víctimas del accidente ferroviario de Santiago sean acogidas en la gloria del Reino que el Apóstol Santiago proclamó hasta entregar su vida, como Cristo, para que todos tuviesen Vida.
Categorías Igrexa, OpiniónEtiquetas accidente, luto, oración, paz, SantiagoDeixa un comentario
19/07/2013 por A Nosa Voz
D. Miguel Angel Fernández Vilariño foi nomeado administrador parroquial de San Mamede dos Ánxeles e de San Andrés de Castro, Conturiz.
D. José Río Ramilo é o novo administrador parroquial de San Clodio de Aguiar, San Salvador de Mosteiro, San Pedro Fiz de Paz, San Esteban de Benade e Santa María de Muxa.
D. Adolfo Roque Obama Angono: vicario parroquial de San Antonio de Padua, Lugo
Categorías ParroquiasEtiquetas nomeamentosDeixa un comentario
1 2 3 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl gl tr it nl gl gl es gl gl pt gl gl gl gl gl gl gl gl gl gl gl it nl gl gl gl gl gl gl en gl gl en it nl gl gl es gl gl gl gl gl gl gl gl gl gl gl es gl es it nl gl gl es gl gl gl it nl gl gl es gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
A Nosa Voz – Páxina 2 – Vida e actualidade da Diocese de Lugo
Concurso de fotografía sobre a Eucaristía e o patrimonio relixioso
O Centro Eucarístico Lucense convoca o VI Concurso de fotografía coa pretensión de contribuir á promoción da fe e da Eucaristía e recoñecer a riqueza do patrimonio artístico existente na Diocese e na provincia de Lugo.
Ata o 31 de maio poderán participar todas as persoas que o desexen cos seguintes temas
A. O patrimonio relixioso cristián.
Categorías DioceseEtiquetas concursoDeixa un comentario
Carta dos bispos de Galicia animando aos pais a solicitar Ensinanza Relixiosa na escola
Un ano máis dirixímonos a vós e a toda a comunidade cristiá con motivo da Xornada Diocesana sobre o Ensino Relixioso na Escola. En datas próximas teredes que decidir sobre a petición do Ensino Relixioso Católico para os vosos fillos nos centros educativos. Con este motivo os bispos da Igrexa en Galicia queremos lembrarvos algúns aspectos fundamentais respecto da presenza da relixión no sistema educativo.
1.- É un dereito exclusivo de vós, pais e nais. Na educación dos vosos fillos sodes vós os que tedes ese dereito. Así o recoñecen a Constitución Española (art. 27,3), os Acordos Internacionais entre a Igrexa e o Estado español (art. 1,1), e todas as Leis educativas que se implantaron en toda Europa. Vós tedes que orientar a educación dos vosos fillos. É un dereito fundamental voso.
2.- A materia de relixión na escola non é unha concesión benévola dun Goberno. Todo goberno e as institucións educativas, sociais e sindicais deben respectar o dereito dos pais a que os seus fillos sexan educados segundo as súas conviccións relixiosas e morais. Este dereito debe ser recoñecido e aceptado, e hase de garantir o seu cumprimento.
3.- Sen dúbida están a xurdir voces contra a presenza da relixión no sistema educativo. Algúns están interesados en non darlle cabida no ámbito educativo. Certamente hai que subliñar que o ensino relixioso contribúe á formación integral da persoa. Ante determinadas formulacións tedes que favorecer a auténtica educación dos vosos fillos.
4.- A finalidade da educación relixiosa escolar pretende axudar aos vosos fillos a: desenvolver unha formación integral, proporcionar criterios e valores cristiáns que configuren a súa personalidade descubrindo o sentido da vida, favorecer a relación entre fe e cultura nunha visión cristiá da vida, capacitar para o diálogo respectuoso e construtivo con outras tradicións relixiosas, ofrecer en diálogo coas demais materias a resposta cristiá ás grandes preguntas da vida e dar a coñecer a Xesucristo e á súa Igrexa.
Consideramos que a formación relixiosa na Escola é unha achega necesaria para a mellor educación dos vosos fillos. Certamente é sempre unha opción libre.
Tratade de que crezan cunha cultura impregnada da formación relixiosa católica!
5.- Facemos unha chamada á vosa responsabilidade educativa. Procurade solicitar, para os vosos fillos, o ensino da Relixión Católica nos centros educativos. É unha consecuencia do compromiso cristián que asumistes ao bautizar aos vosos fillos.
Solicitade libre e responsablemente o ensino relixioso para os vosos fillos!
6.- É necesario que, desde as nosas comunidades deamos un impulso á educación cristiá. O gran esforzo ha de orientarse a que a familia, a parroquia e a escola traballen en colaboración para unha mellor educación.
Co noso agradecemento e apoio aos sacerdotes, aos pais e profesores que entregades xenerosamente o mellor de vós na educación dos vosos fillos e alumnos, bendicímosvos con afecto no Señor e encomendámosvos nas nosas oracións.
Categorías IgrexaEtiquetas Ensinanza relixosa na escolaDeixa un comentario
Retiro en silencio: Como vivían os primeiros cristiáns a teor dos Feitos dos Apóstolos?
14/05/2019 por A Nosa Voz
O venres 17 de maio hai un retiro na Casa Diocesana de Exercicios Espirituais de Lugo. Baixo o título Como vivían os primeiros cristiáns a teor dos Feitos dos Apóstolos? Estará dirixido polo sacerdote da Arquidiocese de Oviedo Andrés Pérez Díaz. O horario do retiro será o seguinte:
Categorías DioceseEtiquetas retiroDeixa un comentario
Que dereitos e obrigacións teñen os curas?
13/05/201913/05/2019 por A Nosa Voz
De todos é sabido que na vida dos curas non se pode separar a vida persoal do traballo. Eu non teño o traballo de cura, eu son cura, independentemente de que exerza ou non como tal ou, mesmo, aínda que me dedicase a outras tarefas profesionais, sigo sendo cura. De igual modo, os cónxuxes son un matrimonio polo sacramento recibido e non pola ocupación laboral de desempeñan.
Dito isto, trato de responder á pregunta que fago no título deste post, aínda que, de entrada, a resposta parece obvia. Os dereitos e obrigacións que teñen os curas son os mesmos que os de calquera persoa do mundo, ou no peor dos casos, os de calquera cidadán do seu mesmo país de residencia. Permítome lembrar aquí o artigo 2 da Declaración Universal dos Dereitos Humanos e o 14 da Constitución Española por se alguén non os leu.
«Toda persoa ten todos os dereitos e liberdades proclamados nesta Declaración, sen distinción algunha de raza, cor, sexo, idioma, relixión, opinión política ou de calquera outra índole, orixe nacional ou social, posición económica, nacemento ou calquera outra condición. Ademais, non se fará ningunha distinción fundada na condición política, xurídica ou internacional do país ou territorio de cuxa xurisdición dependa unha persoa, tanto no caso dun país independente, como dun territorio baixo administración fiduciaria, non autónomo ou sometido a calquera outra limitación de soberanía».
«Os españois son iguais ante a lei, sen que poida prevalecer discriminación algunha por razón de nacemento, raza, sexo, relixión, opinión ou calquera outra condición ou circunstancia persoal ou social».
En ningún lado di que por profesar unha relixión se teñan menos dereitos ou obrigacións. Por tanto, os sacerdotes, como calquera cidadán temos os mesmos dereitos e obrigacións e ninguén pode limitárnolos nin impornos outros pola nosa condición de relixiosos.
Diranme que isto é algo evidente, e así debe ser. Pero a realidade está a mudar e isto xa non é tan evidente. A persecución ideolóxica e a limitación da liberdade de expresión e de culto xa empeza a manifestar uns “brotes” preocupantes.
Se o cura manifesta opinións acordes coa ditadura do politicamente correcto non hai problema ningún e mesmo recibirá aplausos. Pero como o cura cruce “a liña vermella” xa sabe o que lle espera. Se o cura opina pola “dereita” hai que denuncialo ao bispo e ao papa e pedir que o cesen ipso facto. Se opina pola “esquerda” está no seu pleno dereito e hai que respectar a súa liberdade.
Segundo os artigos expostos, ninguén nin nada nos pode impor cousas distintas ao resto dos mortais nin limitarnos no goce dos nosos propios dereitos. Seremos nós mesmos, nunha decisión libre, os que aceptemos as normas que nos propón a Igrexa, por exemplo as do Código de Dereito Canónico, que nos impide «aceptar aqueles cargos públicos que levan consigo unha participación no exercicio da potestade civil» (Canon 285 § 3) ou «participar activamente nos partidos políticos ou na dirección de asociacións sindicais a non ser que segundo o xuízo da autoridade eclesiástica competente, esíxano a defensa dos dereitos da Igrexa ou a promoción do ben común» (Canon 287 § 2).
Como ven, non hai nada que nos impida ter as nosas opinións, ler o que nos pareza ou seguir a quen queiramos nos medios de comunicación ou redes sociais.
Miguel Ángel Álvarez Pérez
Categorías OpiniónEtiquetas SacerdotesDeixa un comentario
Peregrinación de limegos á Catedral de Lugo
09/05/2019 por A Nosa Voz
O sábado 11 de maio 435 fregueses da Limia (Ourense) chegarán ás 6 da tarde à Catedral de Lugo, onde serán recibidos polo deán José Mario Vázquez Carballo. Visitarán a basílica e participarán na celebración da Eucaristía. O acto está organizado pola Delegación do Clero de Ourense.
Categorías CatedralDeixa un comentario
← Anterior 1 2 3 … 423 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl br ca gl gl gl gl gl gl gl gl hu gl it nl gl gl es gl gl gl gl gl gl gl gl gl gl gl en es es gl it nl gl gl es gl gl gl gl gl gl gl gl gl gl gl gl gl en es it gl it nl gl gl es gl gl gl gl gl gl gl gl gl gl gl en gl gl it nl gl gl es gl gl gl gl gl gl gl gl en gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Trasladémonos por un instante á pasaxe de Lc 15. Si, o fillo pródigo. Na parábola, Xesús fálanos dun fillo -o menor- que decide malgastar a parte da herdanza que lle corresponde. Malgastada a fortuna e malvivindo mentres coida porcos, opta por regresar a casa do seu pai que é, en realidade, tamén a súa casa. O discurso que prepara só ten a pretensión de ter un lugar onde comer, vivir e durmir; traballar como outro xornaleiro calquera.
Vicario parroquial da Milagrosa (Lugo)
Categorías OpiniónEtiquetas DeusDeixa un comentario
Sospeito que xa nos estamos acostumando a ver todos os días casos de violencia de todo tipo: de xénero, escolar, abusos sexuais, acoso nas redes sociais, insultos, apoloxía de agresións, etc. E igualmente, tamén nos estamos afacendo ás mostras de repulsa, que case facemos de oficio: unha declaración, un manifesto, un lazo, unha cor, unha pancarta, unha concentración de apoio…
Ata parece que esperamos este tipo de noticias do mesmo xeito que as indicacións do informativo meteorolóxico: “a ver onde chove hoxe” ou “a ver onde asasinan hoxe a outra muller”. Polo mesmo, falamos igual do tempo que dos casos de violencia ou de viños. Todos sabemos de todo e todos opinamos de todo, buscando as causas, pois as consecuencias están á vista.
Con todo, creo que estamos fallando ao apuntar as causas desta espiral de violencia, que segue aumento e que para nada son xa casos illados. Probouse coa „Educación para a cidadanía“, pero non estamos vendo resultados. As campañas de concienciación en favor da paz, a non violencia e o respecto dos dereitos humanos son moi abundantes e, de feito, a sociedade está moi sensibilizada con este tema, pero con demasiada frecuencia temos que presenciar sucesos terribles, nos que o denominador común é a violencia, que terminan coa vida de moitos ao longo do ano.
A miña perspectiva histórica é reducida, só duns 40 anos. Se miramos atrás vemos como a violencia foi aumentando na mesma medida na que descendeu a presenza de Deus na sociedade. Dito doutro xeito, apartamos a Deus das nosas vidas e introduciuse, sen decatarnos, a violencia. Sen Deus impera a lei da selva, que xa sabemos en que consiste: as únicas normas son a da forza e a do propio interese.
A isto teriamos que engadir as descoñecidas consecuencias da ditadura do relativismo e do políticamente correcto.
Termino con dúas citas bíblicas que avalan o título deste artigo.
“Moisés fixo unha serpe de bronce e púxoa sobre un mastro, e se alguén fora mordido por unha serpe, miraba fixamente a serpe de bronce e vivía.“ (Nm 21, 9)
“Coma Moisés alzou a serpente no deserto, así debe ser alzado o Fillo do Home, para que todo o que cre nel, teña vida eterna. Pois de tal xeito amou Deus o mundo, que lle deu o seu Fillo Unixénito, para que todo o que cre nel non se perda, senón que teña vida eterna.
Non mandou Deus o Fillo ó mundo para que xulgue o mundo, senón para que por el se salve o mundo. O que cre nel, non é xulgado; mais o que non cre, xa está xulgado, porque non creu no Fillo Unixénito de Deus. Nisto consiste o xuízo: en que, vindo a luz ao mundo, os homes escolleron a tebra en vez da luz, pois as súas obras eran ruíns. Pois todo o que fai o mal, odia a luz e non vén cara á luz, para que non o delaten as súas obras. Polo contrario, o que obra a verdade vén cara á luz, para que se vexan as súas obras porque están feitas como Deus quere“. (Xn 3, 14-21)
Miguel Ángel Álvarez Pérez
Párroco de A Fonsagrada
Categorías Diocese, OpiniónEtiquetas Deus, violenciaDeixa un comentario
Deus non é un sentimento
04/12/2017 por A Nosa Voz
Antes de nada quero aclarar que os sentimentos non son malos. Sabemos ben que os sentimentos, entendidos como un estado de ánimo ou disposición emocional cara a unha cousa, un feito ou unha persoa, son propios e exclusivos do ser humano.
Pero isto mesmo non impide que nos traizoen  os sentimentos de cando en vez e distorsionen abundantemente a realidade. O de “ollos que non ven, corazón que non sente” só serve para anestesiarnos por un tempo, pero non cambia a realidade. Sabémolo ben: as cousas non deixan de existir porque nós non as vexamos ou non as sintamos ou, simplemente, non as coñezamos. Cantas realidades hai que eu non coñezo!.
Pasando ao campo da relixión e a fe atopámonos con máis do mesmo. Con frecuencia escoitamos o de “só vou a misa cando me apetece”, “Deus para min non existe”, “Non creo que Deus exista”, “Deus é só un sentimento no meu interior”.
O razoamento é claro: a existencia de Deus (precisamente Deus) non está suxeita ás crenzas ou sentimentos das persoas, como tampouco o está calquera das outras realidades do universo.
Con frecuencia acudo a estas as palabras de Benedicto XVI na encíclica Deus caritas est: “Non se comeza a ser cristián por unha decisión ética ou unha gran idea, senón polo encontro cun acontecemento, cunha Persoa, que dá novo horizonte á vida e, con iso, unha orientación decisiva”.
Certamente, por moi bonito ou melancólico que puidese parecer, Deus non é un sentimento, unha idea ou unha decisión ética. Un deus así non achegaría nada á nosa vida nin, moito menos, poderíanos salvar ou darnos a vida eterna.
Deus é un ser persoal e deuse a coñecer plena e definitivamente no acontecemento da encarnación do seu fillo Xesucristo. O acontecemento de Xesucristo non é un día si e outro non. Non depende da situación na que nós esteamos. Se fose así, sería un deus moi débil ao que non poderiamos chamar deus. Non nos serviría de moito un deus que tivese condicionada a súa existencia e as súas capacidades polos nosos sentimentos, aínda que estes sempre fosen bos.
É verdade que non sempre estamos na mellor disposición para as cousas de Deus (nin as do mundo). A todos pódenos ás veces o cansazo, a apatía, os problemas, etc. Pero non lle podemos botar a culpa a Deus de que nós non sexamos capaces de coñecelo ou de velo con máis claridade. Deus está onde ten que estar, revelouse totalmente e respecta absolutamente a nosa liberdade, tamén cando nos equivocamos.
O anterior non quere dicir que o Deus de Xesucristo se desentenda de nós. Coñécenos perfectamente, está pendente de nós e impórtanlle as cousas da nosa vida. Abonda que nos acheguemos aos Evanxeos para ver que é así. Sabe o que necesitamos moito antes de que llo pidamos.
Estamos ante un Deus que é pai e que coida con amor entrañable dos seus fillos. Non é un Deus ausente ou impasible.
Nas nosas mans está, en boa medida, parte da solución á súa, ás veces, aparente ausencia: buscar a Deus onde se lle poida atopar, ou deixarnos atopar por Deus, porque El sempre nos busca.
Miguel Ángel Álvarez Pérez
Cura de A Fonsagrada
Categorías OpiniónEtiquetas DeusDeixa un comentario
Unha voda e un traxe
11/10/201718/10/2017 por A Nosa Voz
A parábola do próximo domingo é unha tanto estraña e un pouco complicada de comprender. Sorprende moito o seu final, aínda que non tanto o que Xesús quere transmitirnos.
Un rei invita aos seus amigos á voda do seu fillo, pero estes non aceptan a invitación. O rei enfádase e manda aos seus criados que inviten a todos os que atopen polos camiños, malos e bos. Ata aquí non hai nada que obxetar, máis ben todo o contrario: un rei que se achega ao seu pobo e dálles a todos a oportunidade de participar na voda do seu fillo.
O problema vén cando algún dos invitados vai sen traxe de festa e é reprobado polo rei. Ninguén pensaría que invitando a todos, bos e malos, ricos e pobres, o rei fose chamarlle a atención a un que non tiña traxe de festa.
Esta parábola é a historia dun pobo que se pode repetir en calquera momento e da que nós tamén podemos ser protagonistas.
Ao longo de moitos anos Deus enviou aos profetas coa mensaxe que invitaba á voda do seu fillo, Xesucristo. Unha voda preparada con moitos traballos e sacrificios. Pero aqueles mensaxeiros non foron ben recibidos e algúns asasinados. Por suposto que aqueles invitados do primeiro momento non quixeron asistir á voda.
Noutro momento o Señor fai partícipe desta voda a todo o mundo, xa non só aquel pobo escollido. Pero a invitación esixe aos invitados o esforzo de aceptar as condicións daquel banquete: ir con traxe de festa.
O día do noso bautismo déusenos a todos un traxe de festa, unha vestidura branca e limpa sen ningún tipo de mancha, signo da nosa dignidade de cristiáns e de fillos de Deus. A nosa tarefa, desde que alcanzamos o uso de razón, é manter ese vestido branco e limpo. É inevitable que se ensucie con máis ou menos frecuencia, pero o mesmo Cristo derramou o seu sangue para que podamos lavalo nela.
Polo tanto, non hai escusa para non ir á voda ou non levar vestido de festa: temos un traxe branco que nos foi dado gratuitamente e temos a forma de lavalo cando se ensucie. Deus previuno todo.
O evanxeo do vindeiro domingo, con todo o que ten de advertencia, énchenos de consolo. Deus conduce a historia a un final feliz; o seu amor é universal e esténdese a todos os homes, sen excepcións e ata preferindo aos desherdados deste mundo. A nosa vida é unha preparación alegre para ese encontro con Cristo, quen xa nos deu a súa graza e quere que a conservemos vivindo a caridade. Así, recordémonos uns a outros o gran amor que Deus nos ten e axudémonos a preparar ese gran encontro con El.
Falando baixiño, nº 161
Categorías OpiniónEtiquetas DeusDeixa un comentario
Buscade ao Señor mentres se deixa atopar
20/09/2017 por A Nosa Voz
Buscade ao Señor mentres se deixa atopar. Aquí quedei ao ler as lecturas do próximo domingo. É a primeira liña da primeira lectura, do profeta Isaías. Ou sexa que non fixen máis que empezar e asusteime un pouco pensando que pode chegar un momento no que o Señor non se deixe atopar.
Agora que se deixa atopar, se cadra somos nós os que non o queremos buscar ou non queremos atoparnos con El, o que sería aínda máis grave. Pero, tamén podería pasar que non se deixe atopar cando esteamos necesitados ou apurados. Isto sería triste.
O encontro con Xesucristo é fundamental para ser cristiáns. Sen este encontro só seremos cristiáns de nome, os ritos e celebracións non terán sentido e que só fariamos por unha tradición que xa non coñecemos.
Como cura, á vista do que teño que facer moitos días (ou que me “obrigan” a facer) é o que máis me preocupa: que Xesucristo, en nome de quen facemos todo, sexa un gran descoñecido. Facemos celebracións e liturxias cristiás en momentos da nosa vida e na morte, pero nin buscamos a Cristo nin nos preocupa non poder atoparnos con El. Estes días sae a colación nalgúns comentarios unha realidade que tamén xa descoñece a maioría da poboación: o norte de África, que foi profundamente cristián, e no que fai moito tempo que apenas queda rastro do cristianismo. O mesmo podemos dicir de Siria e outros lugares nos que o cristianismo estivo fortemente enraizado desde o principio da Igrexa. Se non cambiamos de rumbo tamén pode pasar o mesmo en España. O problema non é que deixemos de ser cristiáns, que a moitos pouco lles importa. O problema é que deixaremos de ser o que somos e converterémonos noutra cousa.
Buscade ao Señor que se deixa atopar. Aínda podemos dicir máis, o Señor faise o encontradizo, para que nos sexa fácil atoparnos con El. Non temos escusa. Deixémonos sorprender. Non teñamos medo.
Buscade ao Señor mentres se lle atopa, invocádeo mentres estea cerca; que o malvado abandone o seu camiño, e o criminal os seus plans; que regrese ao Señor, e El terá piedade; o noso Deus, que é rico en perdón. Os meus plans non son os vosos plans, os vosos camiños non son os meus camiños -oráculo do Señor-. Como o ceo é máis alto que a terra, os meus camiños son máis altos que os vosos, os meus plans cós vosos plans. (55, 6-9)
Falando Baixiño, nº 158
Categorías OpiniónEtiquetas DeusDeixa un comentario
1 2 3 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl fa gl gl gl gl gl gl gl gl gl gl gl it nl gl gl es gl gl gl id gl es gl gl gl gl es it nl gl gl es es gl gl gl gl gl gl gl gl es gl es gl gl gl gl gl it nl gl gl es gl gl gl gl gl it gl es gl gl it nl gl gl es gl gl gl gl gl gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
O día 27 de abril celebrouse en Monforte de Lemos (igrexa de San Antonio) a Asemblea Diocesana de Catequistas. Nun clima de participación, alegría e serenidade asistiron a este encontro unhas setenta persoas de varias parroquias da Diocese.
O tema central “Acompañados e acompañar desde a Palabra” foi exposto por D. Jesús Angel Fernández Aira, que profundou no tema e resultou de gran interese para os catequistas.
Cada asistente à Asemblea recibiu o distintivo dunha chave cunha mensaxe no anverso coa que se podía abrir a Palabra. Traballouse en grupo, formando chaveiros de sete persoas, reconstruíndo textos do Evanxeo, convidando a vivir e facelo cos catequizandos.
Concluíuse coa Eucaristía, concelebrando oito sacerdotes e participando de maneira activa todos os grupos.
* Para abrir a Palabra, non só hai que exercitar a fe, hai que orala, vivila e testemuñala.
* Xesús ensinounos a confiar e a non ser indiferentes ante os que acompañamos.
* Convídanos a amar, e ser amor, servir, esquecerse dun mesmo e orar.
* Ensínanos a acompañar desde o testemuño e a entrega.
Categorías DioceseEtiquetas catequeseDeixa un comentario
O 27 abril 2019 os catequistas da Diocese teñen un encontro en Monforte de Lemos (igrexa de San Antonio) para compartir experiencias e celebracións. Tamén é ocasión para animarse no camiño do acompañamento desde a vida e experiencia con Xesús.
10´30 – Inicio – Oración – Benvida do Sr. Bispo
11´00 – Relatorio: “ACOMPAÑADOS POLA PALABRA” polo Delegado Episcopal de Apostolado Segrar, Jesús Fernández Aira
11´45 – Dinámica de grupo: Chaves para ser acompañantes
13´00 – Celebración da Eucaristía
16´00 – Visita Museo de Arte Sacra M.M. Clarisas. Museo do viño – A Ribeira Sacra (adega)
A Delegación de Catequese pon a disposición o bus gratis. De Lugo sairá ás 9,15 h (diante do Seminario). Prezo comida: 13 euros
Avisar no correo: catequesis@diocesisdelugo.org
Categorías DioceseEtiquetas catequeseDeixa un comentario
Actividades catequéticas en Quiroga e Lugo
15/02/2019 por A Nosa Voz
Os días 22 e 23 de febreiro a Delegación Diocesana de Catequese organiza senllas actividades en Quiroga e Lugo
O venres, día 22 de febreiro, de 16:15 h a 18:30 h no salón parroquial de Quiroga hai unha convivencia para nenos, adolescentes, pais e catequistas. Téntase potenciar o aspecto vivencial e para axudar a crecer neste obxectivo van desenvolverse cinco aspectos:
1- Xogar: Dinámicas e xogos. Encontro con outros nenos.
2- Coñecer: A Xesús que acompaña, como en Emaús.
3- Orar: Visita ao Sagrario. “Coñecérono ao partir o pan”
4- Celebrar: A fe, recitando en credo – Merenda todos xuntos.
5- Vivir: Compromiso coa vida, acompañar aos nenos, e vivir o compromiso que fagan con eles.
O sábado 23 ás 11h traballaranse os mesmos aspectos, con visita á Catedral facendo cinco paradas:
– San Froilán – Patrón de Lugo e amigo de Xesús (Mini vida)
– Santa Lucía – Amiga de Xesús, que deu a vida polo.
– Virxe dos Ollos grandes -Patroa de Lugo- que acompaña coa súa mirada.
– San Xosé -Pai de Xesús- acompáñanos como acompañou ao seu fillo.
– Altar maior …orar e celebrar – Adoración… que os nenos tomen conciencia da Presenza de Xesús e volvan visitar a Xesús con algún familiar.
Xogos na praza de Santa María.
Categorías DioceseEtiquetas catequeseDeixa un comentario
04/01/2019 por A Nosa Voz
A Delegación de Catequistas da Diocese ofrece en Lugo un espazo de formación durante este curso, que levará a cabo os segundos mércores de mes:
* 9 de xaneiro
* 13 de febreiro
* 13 de marzo
* 10 de abril
Lugar: Parroquia Santiago a Nova
Hora: 7 da tarde
Tamén os segundos mércores de cada mes, pero ás 6 da tarde na Catedral haberá “Unha oración polos catequistas”
Categorías DioceseEtiquetas catequese, formaciónDeixa un comentario
Xornada de formación permanente
27/12/2018 por A Nosa Voz
A Delegación de Catequese organiza o encontro de Formación Permanente que terá lugar o día 28 de decembro, na aula Magna do Seminario a partir das 10:30h.
Compartiranse experiencias dalgúns centros de catequeses da Diocese, onde fixeron un camiño significativo.
Relatorio: “O acompañamento na catequese, desde a experiencia vivencial” pola Doutora en Ciencias da Información e profesora da Universidade San Pablo CEU Mónica Mª Yuan Cordiviola, m.e.n. (imaxe da esquerda) que tamén dirixe as revistas católicas El Granito de Arena e RIE (Infantil).
Categorías DioceseEtiquetas catequeseDeixa un comentario
1 2 … 4 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl gl gl gl gl gl gl gl gl gl gl gl gl gl gl gl it nl gl gl es gl gl gl gl gl it nl gl gl es gl gl gl gl gl gl it ro gl gl gl it nl gl gl es gl gl gl gl gl gl gl gl it nl gl gl es gl gl gl gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Coroación pontificia da imaxe da Virxe do Corpiño
O 24 de xuño de 2017 iniciábase no Santuario do Corpiño o Ano Santo Mariano que conclúe esta semana co seguinte programa:
Durante todo o día: “Trae unha flor á Virxe” (as flores que acheguen os devotos colocaranse na imaxe da Virxe elaborada en madeira e de máis de 2 metros de altura).
Misas desde as 9h da mañá.
Misa Solemne ás 12h Cantada polo coro Nosa Señora do Corpiño.
Procesión e Ofrenda-baile á Virxe.
Pola tarde, Misa ás 6h.
Ás 11h da noite, Santa Misa á luz das candeas no exterior do Santuario e Procesión dos Fachos. Unha vez finalizada a Eucaristía farase a presentación do novo manto e saia que estreará a imaxe da Virxe o día da súa Coroación, realizarase a bendición tanto do manto como da saia, e seguidamente o autor explicará a súa obra.
Gran tirada de lumes artificiais.
Misas desde as 9h da mañá
Ás 11:30h Procesión previa á Misa da Coroación e Gran Petalada.
Ás 12h Santa Misa Solemne de Coroación Pontificia da Benaventurada Virxe María do Corpiño, presidida por Mons. Alfonso Carrasco Rouco e cantada pola Coral Polifónica do Casino do Carballiño, a Coral Polifónica Trasdeza de Silleda e a Coral Nosa Señora do Corpiño e acompañados da Banda de Música de Vilatuxe.
Procesión e Ofrenda-baile á Virxe.
Despedida da Benaventurada Virxe María do Corpiño Coroada.
Pola tarde, Misas ás 5 e 6h.
Poderá verse en directo a celebración da Coroación Pontificia da Virxe na páxina web do santuario.
Categorías DioceseEtiquetas CorpiñoDeixa un comentario
O ourive Fernando Marmolejo presenta a coroa da imaxe da Virxe do Corpiño
18/06/201818/06/2018 por A Nosa Voz
O domingo 17 de xuño, a unha semana da Coroación Pontificia da Benaventurada Virxe María do Corpiño, estivo repleto de fregueses ao longo de toda a xornada. Durante toda a mañá chegaban autobuses de diversos lugares de Galicia: Laracha, A Coruña, Porto do Son, estes últimos, acompañados do seu sacerdote, D. Ramón, o cal presidiu a Eucaristía das 12 h. A tarde non foi menos concorrida; nesta ocasión a Santa Misa presidiuna o Vicario de pastoral da Diocese de Lugo Luis Manuel Rodríguez Pérez.
Ao finalizar, tivo lugar uno dos actos máis agardados: o mestre ourive sevillano Fernando Marmolejo explicou por medio de fotos e videos, o proceso de realización da coroa da imaxe da Virxe, o cal levou seis meses. Ao final tamén houbo un tempo para preguntas por parte dos presentes, que en varias ocasións emocionáronse e iso viuse reflectido en emotivos aplausos que fixeron saltar algunha bágoa ao ourive.
Nesta presentación o máis destacable foi a implicación por parte do autor da obra para realizar a coroa, reflectindo nela todo o que rodea á Virxe e ao Santuario do Corpiño, tanto física como devocionalmente, desde os carballos ata a Custodia da Diocese de Lugo; algo que para levar a cabo motivou varios desprazamentos a Galicia.
Categorías DioceseEtiquetas CorpiñoDeixa un comentario
Xubileu dos noivos e comprometidos no Corpiño
11/06/2018 por A Nosa Voz
O domingo, 10 de xuño, celebrouse o último Xubileu do Ano Santo Mariano; que foi dedicado nesta ocasión aos noivos e comprometidos e que tivo gran afluencia de fieis.
Sobre as 11:45 h atopábanse na Carballeira do Santuario o Reitor e os devotos cos peregrinos que chegaban de realizar o Camiño dos pastorciños, para impartir a bendición e iniciar a procesión cara á Porta Santa. Ás 12:00 h empezaba a Santa Misa, por todos os noivos e comprometidos. Ao finalizar impartiuse a bendición a todos os presentes.
Aínda que non hai máis xubileus programados no Santuario; todo o que queira poderá gañar o xubileu ata o domingo 24 de xuño, día en que conclúe o Ano Santo e realizarase a Coronación Pontificia da Benaventurada Virxe María do Corpiño.
Para conseguilo é necesario:
– Rezar polas intencións do sumo Pontífice
– E orar ante a imaxe da Virxe María do Corpiño
Tamén, ata o 24 de xuño, poderán obterse os certificados de peregrino.
Categorías DioceseEtiquetas CorpiñoDeixa un comentario
Xubileu dos nenos e mozos no Santuario do Corpiño
28/05/2018 por A Nosa Voz
O domingo, 26 de maio, celebrouse o Xubileu dos nenos e mozos, que coincidiu coa celebración das Fillas de María.
Ao redor das 11:40 h o Reitor saía do Santuario para recibir aos peregrinos que chegaban de realizar o Camiño dos pastorciños acompañado dos nenos que máis tarde recitarían os poemas á Inmaculada, tras prepararse para este día durante un mes.
Na Carballeira do Santuario, agardaba tamén o grupo de gaitas “Os Trasnos de Doade”, que amenizaron a Procesión ata a Porta Santa, unha vez recibida a bendición dos peregrinos.
Sobre as 12 h comezaba a Eucaristía coa participación dos nenos. Ao finalizar a Santa Misa 14 nenos, desde os 4 ata os 11 anos, recitaron os poemas de memoria, entregando cada un, unha flor á Virxe. A continuación tivo lugar a Procesión coa Inmaculada rodeada polos nenos botando pétalos, ao mesmo tempo que desde os balcóns do Santuario, os voluntarios fixeron que fose aínda máis espectacular a Procesión coa choiva de pétalos que crearon.
Ao terminar impartiuse a bendición a todos os presentes. E o reitor, José Criado, obsequiou a cada neno cun detalle. Pola súa parte, o Coro do Santuario agardou ata o final para entoarlle feliz aniversario a un neno que nese día cumpría oito anos.
Unha vez acabada no interior a celebración, o grupo de gaitas novamente tocaba no exterior.
Categorías DioceseEtiquetas CorpiñoDeixa un comentario
Xubileu dos traballadores do campo no Corpiño
21/05/2018 por A Nosa Voz
O Santuario do Corpiño celebrou o 20 de maio o Xubileu dos traballadores do campo, e a Festa de San Cidre, patrón dos labradores.
Sobre as 11:45 h atopábanse na Carballeira do Santuario o Reitor e os fregueses cos peregrinos que chegaban de realizar o Camiño dos pastorciños, para impartir a bendición e iniciar a procesión cara á Porta Santa, acompañada pola música do Grupo de Gaitas Vainela, de Salgueiros, Vila de Cruces.
Ás 12:00 h empezaba a Santa Misa, que contou co coro Voces da Terra como acompañamiento musical, na cal tívose presentes a todas as persoas que se dedican aos traballadores agrícolas, recordouse especialmente aos falecidos en traballos do campo.
Ao finalizar tivo lugar a procesión, nesta ocasión, coa imaxe de San Cidre Labrador, portada por unha das carrozas que os veciños da Parroquia adornaron con produtos típicos do campo.
Na Eucaristía das 18:00 h (imaxe inferior), o Delegado Episcopal de Pastoral da Saúde, Jorge Vázquez Freire, expuxo o relatorio-catequese “María, consolo na enfermidade”.
Categorías DioceseEtiquetas CorpiñoDeixa un comentario
1 2 … 9 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl es gl gl it nl gl gl gl gl gl gl gl gl gl gl gl gl en en it nl gl gl es gl gl gl gl gl gl gl en it nl gl gl es gl gl gl gl gl gl it nl gl gl es gl gl gl gl gl gl it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Setembro 2014 – A Nosa Voz
Vida e actualidade da Diocese de Lugo
Reunión de guías das igrexas do Camiño en Portomarín
Os sacerdotes e guías das igrexas do Camiño de Santiago na Diocese de Lugo reuníronse en Portomarín o pasado día 30 de setembro. Foi unha xuntanza de fin de tempada, ao rematar o período de colaboración destas pesoas nas súas tarefas informativas.
Categorías Camiño de Santiago, DioceseEtiquetas camiño, peregrinacións, santuariosDeixa un comentario
Celebrar a San Froilán. Tempo de preparación
Sabemos ben que o tempo que dedicamos a preparar calquera evento ou proba da nosa vida é fundamental. Sen preparación non hai un bo resultado final. Pasa así tanto cos exames como coas festas, e, de feito, investimos moito máis tempo na preparación que no desenvolvemento do acontecemento en si. Pois o día da festa pasa voando.
O Ano Litúrxico tamén nos ofrece dous grandes tempos de preparación: Advento e Coresma para celebrar o Nadal e a Pascua, as dúas grandes festas dos cristiáns. Pero tamén nos preparamos para outras festas “máis pequenas”.
Por outra banda, os tempos de preparación adoitan ser difíciles e pouco agradecidos. Supoñen esforzo, estrés, incerteza polo resultado, cansazo, etc para ter todo a punto e gozar da festa cos demais.
A festa de San Froilán, patrono de Lugo e da parroquia de Lugo que ten esa advocación, está xa próxima e hai que empezar a prepararse. Hai que recoñecer que se fala moito das festas de San Froilán, pero iso non implica que entre os lucenses haxa moita devoción a este santo que foi paisano noso. É certo que San Froilán naceu en Lugo, pero non foi aquí onde predicou, senón en León, e é alí onde si é un santo querido e venerado.
Aos de cerca e coñecidos sempre é máis doado pedirlles algo cando o necesitamos. San Froilán é de cerca e dos nosos, un lucense. Poñámolo tamén de intercesor das nosas oracións e necesidades. Seguro que algo de recomendación fainos.
Termino o comentario de hoxe recordando a emoción que sentín, cando fai algo máis de ano, bauticei a un Froilán na parroquia.
San Froilán, roga por nós.
Categorías OpiniónEtiquetas San froilán2 comentarios
O valor da Eucaristía dominical
26/09/2014 por A Nosa Voz
Aos 8 días da resurrección, o primeiro día da semana, cando estaban os discípulos reunidos, Xesucristo faise presente outra vez no medio deles para bendicir e partir o pan.
Hai moitas cousas que intentamos facer cada 8 días, aínda que non sempre o conseguimos, ás veces fallamos.
Pero hai algo que se leva facendo case 2000 anos sen interrupción: a Eucaristía dominical. Desde aquel momento que cambiou o rumbo da historia e da metahistoria coa resurrección de Xesucristo, cada 8 días repetimos o memorial do seu misterio pascual.
Unha única Eucaristía da que facemos actualización e memorial. Con variación de detalles segundo lugares e circunstancias, pero sempre a única e mesma Eucaristía que instituíu Xesucristo coa súa vida, toda ela salvífica.
Aínda que non sempre conseguimos facer interesante ou atractiva a Misa, non debemos desanimarnos ou facer que nos pase desapercibido o esencial da Eucaristía e, polo tanto, que non recibamos todos os seus beneficios.
Categorías OpiniónEtiquetas EucaristíaDeixa un comentario
Inauguración solemne do curso no Seminario Diocesano
25/09/2014 por A Nosa Voz
O venres 26 de setembro será a inauguración solemne do curso 2014 – 2015 no Seminario Diocesano.
Ás 17:00 h. haberá a Eucaristía votiva do Espírito Santo na Capela Maior. Preside o Sr. Bispo D. Alfonso Carrasco Rouco. A continuación, na Aula Magna, terá lugar o Acto Académico de Apertura do Curso, consistente na lectura da Memoria do curso 2012-13, na entrega das Excelencias Académicas e na Lección Inaugural. Esta corre a cargo do profesor de Educación Física Roberto Pedrouzo Regueiro (foto superior) e a súa intervención leva como título “Relixión e deporte”.
Ao remate dos actos, os seminaristas van ás súas casas para a fin de semana.
O luns 29 de setembro ás 9:45 h. incorpóranse tódolos seminaristas para as clases.
Categorías DioceseEtiquetas SeminarioDeixa un comentario
Actos en torno ao día da Mercé
23/09/201401/10/2014 por A Nosa Voz
Con motivo da festividade de Nosa Sra. da Mercé, patroa das prisións, hai programados unha serie de actos.
O 24 de setembro, o propio día da Mercé, celébranse misas solemnes nas prisións de Bonxe e Monterroso. O Bispo da Lugo, Mons. Alfonso Carrasco Rouco, presidirá a Misa no Centro Penitenciario de Bonxe ás 10.30 h.
Desde o pasado día 19 e ata o día 29: Exposición de traballos artesanais elaborados por presos e paneis sobre o labor da pastoral penal no centro parroquial de Nosa Señora das Fontiñas, na avenida das Fontiñas, Lugo (foto superior).
Os días 22 e 23 charlas no salón de actos da prisión de Bonxe, a cargo do prior do convento de Samos, José Luís Vélez (día 22), e do seminarista Miguel Angel Pardo Aldegunde (día 23). A temática é o Camiño de Santiago.
Categorías DioceseEtiquetas Virxe da MercéDeixa un comentario
1 2 … 4 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl en gl en gl gl en gl en gl en zh en es en es en es en gl en gl en gl en gl en gl en gl en gl it nl gl gl gl gl gl gl gl gl gl it nl gl gl es gl gl gl gl gl gl gl en it nl gl gl gl pt gl en gl gl gl it nl gl gl gl gl gl gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Encontro de familias, ensino e catequese
O programa de actos é o que vén a continuación:
11:15 Mesa redonda: “Familia, ensino e catequese: tarefa común”
– Rodrigo Rúa Iglesias, Delegado de Familia
– Mario Vázquez Carballo, Vicario de Ensino
– José Pérez Barreiro, Delegado de Catequese
Haberá actividades especiais para os nenos que participen.
Categorías DioceseDeixa un comentario
Cine relixioso na parroquia de San Froilán de Lugo
30/05/201118/10/2012 por A Nosa Voz
O próximo venres, 3 de xuño haberá unha proxección de cine relixioso na parroquia de San Froilán de Lugo. A película que se poderá ver titúlase O Cristo do océano.
A película é un interesante retrato das xentes da mar e referencia indiscutible no xénero relixioso. Foi rodada na localidade asturiana de Cudillero.
Un neno orfo ten unha estreita relación con Xoán Aguirre, un pescador cun gran carisma entre os seus paisanos, o cal se converteu nunha especie de pai para el. Un día Xoán Aguirre morre durante unha forte tormenta en circunstancias heroicas tras poñer ao resto de barcos a salvo. O neno queda moi triste, ata que estando na praia ve chegar a lombos das ondas unha figura dun Cristo crucificado (sen cruz), figura que leva a unha cova que é unha especie de santuario secreto seu.
Á parte do seu interesante e emotivo argumento para os crentes é un moi interesante retrato dos costumes e tradicións da dura e entregada xente da mar.
Categorías ParroquiasDeixa un comentario
Charlas formativas organizadas polo Secretariado de Pastoral Penitenciaria
30/05/2011 por A Nosa Voz
O Secretariado de Pastoral Penitenciaria organiza unha charla formativa sobre o voluntariado de prisións. É o xoves 2 de xuño ás 20 horas no local parroquial de San Antonio de Padua de Lugo. Un funcionario fala do que pode facer un voluntario e como facelo.
O venres 3 de xuño, no Colexio Divino Mestre unha charla para mostrarlles aos mozos a realidade da prisión. A charla, a partir das 10:15 horas, será impartida por unha traballadora do centro Penitenciario de Bonxe.
A finalidade destas actividades é informar, dialogar e debater sobre esta realidade, achegando experiencias e buscando xuntos posibles saídas e alternativas.
O Secretariado Diocesano de Pastoral Penitenciaria ten, entre os seus obxectivos e actividades, a prevención, a evanxelización e a reinserción. Fixándose sobre todo na mocidade, que representea unha alta porcentaxe da poboación reclusa e a idade de cometer o primeiro delito oscila entre o tempo da adolescencia e a mocidade. Pero tamén é onde cabe poñer maior esperanza, xa que a personalidade do mozo está aínda en período de formación.
Desde o Secretariado de Pastoral Penitenciaria está a traballarse nesta tarefa todos os días: cos presos, cos familiares, coas vítimas, cos que cumpriron condena e incorpóranse á sociedade. E a idea é seguir traballando e profundando no campo da prevención, poñer un grao de area para crear consciencia desta dura realidade e facer o posible para previr males maiores.
Categorías DioceseDeixa un comentario
Concerto da Coral do Hospital de Lugo
24/05/2011 por A Nosa Voz
O coro actuará o día 26 ás 20:30 horas no HULA. O concerto durará unha hora.
Na Residencia Sanitaria de Lugo nacía hai 20 anos a Coral do Hospital. Durante todos estes anos deixou en moi bo lugar o centro sanitario lucense por tódolos lugares onde levou a súa música. Lugares como Austria, Portugal, Sudamérica e, naturalmente, varias localidades de España.
O próximo día 26 celebrarase esa homenaxe musical ao persoal do Hospital con motivo deses vinte anos que leva o Coro cantando. Trátase pois, dun obsequio a todo o persoal do Hospital, traballadores do Sergas, familiares e amigos.
Categorías DioceseDeixa un comentario
Vida Ascendente organiza a exposición Artenova
24/05/2011 por A Nosa Voz
O día 27 de maio, como vén sendo usual por estas datas, o movemento de xubilados e maiores de Vida Ascendente abre a súa exposición ARTENOVA de manualidades varias e artigos ecolóxicos.
No local da antiga sancristía da Parroquia de Santiago (A Nova) está aberta a exposición até o 6 de xuño. A recadación irá integramente destinada a Caritas e a un proxecto de axuda en Bolivia, de misioneiros españois.
Xustificar nestes tempos o apoio ao necesitado xa non é necesario; está gravado no corazón das persoas solidarias. Coa axuda dos visitantes da exposición, Vida Ascendente espera seguir aumentando a cantidade de 150.000 € que nestes anos entregáronse aos máis pobres.
Os traballos e produtos pódense entregar antes e durante a exposición na portaría da Parroquia.
Categorías LugoDeixa un comentario
1 2 3 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl gl gl gl gl gl gl gl gl gl gl it nl gl gl es es gl gl gl gl gl gl gl gl gl gl gl it nl gl gl es gl gl gl gl gl gl gl gl gl gl gl en es es it it nl gl gl es gl gl gl gl gl gl it nl gl gl es gl gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Escultura de Santiago o Maior en madeira de nogueira policromada (s. XV) Museo Diocesano-Catedralicio
Vou observando que é unha tendencia moi común nos humanos a de que case todos os que por unha ou por outra razón tiveron que deixar a súa terra, aspiran a repousar nela in saecula saeculorum. Ben é certo que non sempre é posible tal aspiración.
Teñen que ser moitas as causas que están detrás desta tendencia tan enraizada nos pobos que foron deixando de ser nómadas. Non faltarán analistas que as destripen co máximo rigor; pero ocórreseme, deixando voar un chisquiño a imaxinación, que toda a terra está animada desde que o Creador lle infundiu un sopro de vida a un anaquiño dela, tomando a parte polo todo, e por iso sempre a propia terra tira moito. Especial forza de atracción ten que exercer aquela máis inmediata que nos configura para reclamar as porcións que cedeu só en empréstito temporal.
Nos casos en que este desexo de ser enterrados na terra de onde partimos non pode levarse a cabo, tamén hai múltiples e variadas causas. Unha delas, e non das máis pequenas, é que o corazón botase raíces de afectividade máis fortes noutros sitios.
Pois ben, penso, xa que logo, que por aí poderán andar os motivos de preferir ser enterrado nestas terras húmidas de Breogán, superando a tendencia primaria de selo nas súa orixinarias desertas de Xudea o Apóstolo Santiago o Maior, o fillo de Zebedeo e Salomé, tamén alcumado como o Fillo do Trono, o Boanerxes, despois de que Herodes Agripa I dese orde de cortarlle a cabeza en Xerusalén a onde retornara de paso, só pra acompañar á Virxe María na súa dormición final.
Moitas querenzas debía ter aquí o Señor Santiago para deixarlles disposto ós seus discípulos, os sete Varóns Apostólicos, que se fixese oportunamente o traslado dos seus restos, se lle pasaba algo malo por aló,  desde  Israel ós soutos do Pico Sacro.
Parece que non faltan mentes pragmáticas que, coma o Iscariote,  devanan sobre que sería mellor dar ós pobres o que se gastou no traslado. Polo visto non foron moitos os gastos, tanto se prevalece a tese de que foi cousa duns anxos xardineiros dos tapices de mil verdores desta terra, como se resulta máis crible a outra de que veu nunha barca de pedra autopropulsada atravesando o Mediterráneo e dobrando polo Atlántico arriba ata entrar por Iria Flavia. Pouca era a tripulación daquela orixinal embarcación, só un vello mariñeiro xubilado de Tiberíades que acadara a invisibilidade en noites de luar. Daquela non había perigos de abordaxes de pateras nin de barcos ingleses, porque aínda o Mediterráneo non era o meirande cemiterio do mundo, debido a guerras, mafias e miserias antievanxélicas, nin unha colonia da Gran Bretaña o Peñón.
Non son historiador, máis ben son algo soñador, por iso non entro en se Santiago veu ou non á Gallaecia de daquela, nin en desentretiñar canto de lenda pode corresponderlle a el e canto a Prisciliano. Só afirmo rotundamente que o Señor Santiago está en Galicia e máis concretamente en Compostela. Somos milleiros e milleiros os que podemos dar testemuño de que alí nos encontramos con el e moitos máis dunha vez. E fronte ós pragmáticos comenenciudos de sempre, afirmo tamén que a súa presenza foi, é, e será pan para moitos pobres, e para algún rico tamén, tanto en Compostela mesmo, como ó longo dos camiños que atravesan continentes e océanos e que nela conflúen.
Pero non se vaia pensar que esa presenza é só pan para o bandullo, porque tamén é compango por ser fonte dunha cultura peculiar tecida das múltiples culturas que a xunto del aquí chegaron e foron deixando os seus pousos na cidade santa das peregrinaxes e nos camiños que levan a ela ou dela retornan. Compango tamén é a recuperación de esperanzas co estímulo que nace da fe que nos legou e que se materializan nas incontables luciñas bulideiras que lastran o seu camiño de estrelas.
Máis dunha vez teño matinado no porqué dun Camiño de Santiago polo ceo cando aínda ninguén podía matinar en controladores aéreos nin en barcos á deriva. E cheguei á conclusión de que Deus agasallou ó seu Apóstolo cun Camiño moito máis primitivo có Primitivo no ceo para que puidesen chegar a bo porto os que teñen que andar incertos camiños por mares embravecidos lastrados de perigos ou fendendo tempestades.
Aínda que todo o dito tivese unha boa parte de lenda ou mito, non por iso deixa de ser certo, xa que a lenda e o mito é outro xeito de expresar realidades que nos transcenden. Poi iso, moitas grazas, Señor Santiago, e que por moitos anos repouse en paz aquí entre nós!
Categorías OpiniónEtiquetas SantiagoDeixa un comentario
27/07/201728/07/2017 por A Nosa Voz
O día 17 de xullo comezou o Campamento Urbano XXIII, organizado polo Servizo de Atención á Infancia e Mocidade de Cáritas Diocesana de Lugo.
Como centro base é o colexio María Auxiliadora. E o centro de interese deste ano é a música.
Participan neste campamento 77 nenos, de idades comprendidas entre 8 e 13 anos.
O equipo técnico está formada por 24 persoas, que acompañaron aos nenos nesta gran aventura.
Da man de Katrina, a representante do grupo musical SDB, percorréronse grandes aventuras e lográronse superar grandes desafíos para conseguir todos os instrumentos que inicialmente se estragaran no concerto do primeiro día.
Os días 19 e 26 de xullo gozaron da piscina municipal
Do 22 ao 24 de xullo acamparon en Laxe
E para finalizar, o día 28 de xullo celébrase cunha Gran Festa, con participación activa de nenos, familias e monitores.
Cáritas agradece a colaboración dos monitores e axudantes de monitor, así como do Colexio María Auxiliadora, Colexio Cabo da Area (Laxe), Ministerio de Sanidade, Servizos Sociais e Igualdade, Concello de Lugo e Concello de Laxe. Tamén agradecen a colaboración de D. Luis Varela Castiñeira e o seu coro, Cantigas e Frores, ao mago Alfonso X, Stardance e Puzzle animación.
[Imaxes da festa final]
Categorías CáritasEtiquetas campamentoDeixa un comentario
Deus é o meu público
27/07/2017 por A Nosa Voz
Alguén dixo: “Deus é o meu público”. A este insigne público témolo todos sen distinción. Deus está vendo sempre como construímos ou destruímos a nosa vida. Observa desde a distancia, pero sen entrometerse en nada, pois para iso creounos absolutamente libres.
Un dos esforzos máis grandes e máis caros que fan as empresas e entidades sociais é dar a coñecer os seus produtos e actividades. Claro que se fai, maiormente, por motivos económicos. A ecuación é clara: canto máis se coñeza, máis se vende e máis beneficios produce. De feito, desde fai tempo, xa existen empresas cuxa única finalidade é axudarnos a comunicar ben, para dar a coñecer as cousas ao maior número de persoas posibles. Ou, tamén para o contrario: para eliminar, sobre todo da rede os comentarios ou noticias negativas sobre as nosas empresas ou persoas.
E o mesmo que pasa a nivel empresarial ou institucional tamén pasa no ámbito persoal. Gústanos presumir do que facemos ben, que se coñezan os nosos méritos, as nosas relacións humanas, que os demais saiban que teño entre os meus contactos a mengano ou a fulano. De igual xeito, non nos gusta que saian á luz pública os nosos fallos ou as nosas vergonzas. En definitiva, gústanos quedar ben e moitas veces actuamos só para a pantalla.
Todos estamos expostos a un público. Non é só cousa dos famosos. E isto determina, en boa medida, as nosas actitudes e o noso comportamento. Pero, dalgún modo, todos caemos no engano de pensar que, cando ninguén nos ve, podemos facer o que nos dea a gana e que non pasa nada.
Grave erro!, pois os máis prexudicados imos ser nós mesmos. As cousas son boas ou malas con independencia de que sexan coñecidas ou non, públicas ou privadas. O relativismo fixo estragos neste sentido. Todos temos experiencias de casos deste tipo. A Igrexa tamén. Xa sabemos que non é solución facer como os gatos…
Vivimos pendentes da imaxe que damos aos demais, sen decatarnos de que hai alguén que sempre nos está vendo, ata cando estamos durmidos e na intimidade da nosa habitación. O propio Xesucristo dinos algo sobre a esmola que nos axuda a entender isto do que estamos falando:
«Cando deas unha esmola non o vaias proclamando diante de ti cunha trompeta, como fan os hipócritas nas sinagogas e nos rueiros para seren louvados polos homes; asegúrovos que xa recibiron a súa recompensa. Ti, en troques, cando deas unha esmola, que non saiba a túa man esquerda o que fai a dereita. Así a esmola será secreta e teu Pai, que ve o segredo, xa te recompensará» (Mt 6, 2-ss).
O mesmo di da oración. Pode dicirse máis alto, pero non máis claro. Deus é o noso público e é a El a quen temos que agradar. Ademais, podemos ter a seguridade que facendo as cousas do agrado de Deus tamén van ser beneficiosas para os que están ao noso lado. Cando as cousas están ben para Deus, tamén o están para o demais.
E se queremos que algo non se saiba, o mellor é non facelo. Así de sinxelo. Pero custa.
Miguel Ángel Álvarez Pérez
Párroco de San Froilán
Categorías OpiniónEtiquetas aparentarDeixa un comentario
Apertura da Porta Santa no Corpiño
26/07/2017 por A Nosa Voz
Numerosos fieis acudiron o 25 de xullo ao Corpiño para participar na cerimonia de apertura da Porta Santa do santuario de Lalín.
A imaxe titular do Santuario unicamente sae en procesión os días da súa Romaría. Pero ante unha ocasión tan especial, a imaxe da Virxe saíu do seu retablo para acompañar aos fieis presentes. A procesión chegou ata á denominada Porta de San Pedro, nun lateral da igrexa. Varias horas estivera traballándose para deixar lista a Porta:  tanto as columnas existentes a ámbolos dous lados como o espacio superior á Porta cubríronse cunha tea e puxéronse lazos.
O reitor de Santuario, José Criado, procedeu á apertura da Porta Santa e entrou na igrexa pasando por baixo da imaxe da Virxe, pedindo así a súa protección. A continuación traspasaron a Porta unha quincena de sacerdotes, autoridades civís e os centos de persoas que acudiran ao acto.
Finalmente, tivo lugar unha solemne Eucaristía de Acción de Grazas.
Categorías DioceseEtiquetas CorpiñoDeixa un comentario
Apertura no Corpiño da Porta do Ano Santo
21/07/2017 por A Nosa Voz
Con motivo da recentemente concedida coroación pontificia da imaxe da Benaventurada Virxe do Corpiño, desde o pasado 24 de xuño e durante os 12 meses posteriores o santuario de Lalín vive un Ano Santo Mariano.
Un dos actos programados para tal ano xubilar terá lugar o 25 de xullo, cando se proceda á apertura, nun lateral da igrexa, dunha Porta Santa. Ese día ás 18:00 h haberá unha procesión extraordinaria coa imaxe da Virxe, a continuación a cerimonia de apertura da Porta do Ano Santo e finalmente unha Eucaristía de Acción de Grazas.
O feito de que o Papa conceda un Ano Santo, propicia unha renovación dos desexos de seguir a Cristo, en paz co resto dos irmáns e coa axuda da Virxe. E todos cantos se acheguen nese período a Santa Baia de Losón poden conseguir indulxencia plenaria.
Categorías DioceseEtiquetas CorpiñoDeixa un comentario
1 2 … 4 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl es es gl es es es es es es es gl es es es es es es es gl es es es es gl es es es es gl es es es es es gl es es es es gl es it nl gl gl es gl gl gl it nl gl gl es gl gl gl gl es gl gl es gl gl gl it nl gl gl es gl gl gl gl gl it nl gl gl gl pt gl gl pt gl es gl gl en es es gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Sor Asunción, “la monja del Comedor”
Sor Asunción: 60 años de Vocación
Por Miguel Ángel Álvarez Pérez
Casi nadie se enteró. Sólo sus hermanas de la comunidad del Colegio de la Milagrosa, y los curas de la parroquia de San Froilán, sabíamos que, el 29 de abril,  Sor Asunción celebraba 60 años de “Vocación”. Sor Asunción entra en la Compañía de las Hijas de la Caridad el 29 de abril de 1954. Una fecha que marca el inicio de su entrega a Dios de una forma concreta, sin reservas y para siempre. Ella entendió muy bien que la vida hay que vivirla con “estilo” y quiso optar por el estilo de Jesucristo, viviendo el espíritu vicenciano.
Desde el año 2002, Sor Asunción atiende diariamente una “parroquia”, en el centro de la ciudad, a la que acuden, fundamentalmente jóvenes y familias. “Jesús tomando una toalla de la ciñe y se puso a lavarles los pies a sus discípulos…os he dado ejemplo para que lo que yo he hecho con vosotros, vosotros también los hagáis”, así narra el evangelista san Juan la institución de la Eucaristía, y así celebra misa todos los días “la monja del comedor” (y todas las Hijas de la Caridad en todo el mundo), dando de comer a los que la vida y el mundo trató bastante mal.
¿De dónde saca la fuerza esta mujer?. Pues, muy sencillo, de Jesús-Eucaristía. Muy temprano, las Hijas de la Caridad comienzan el día en la capilla, ante el Sagrario. Allí cogen fuerza para el día, y allí vuelven para dar gracias a Dios después de una jornada “lavando los pies a los demás”. Por la tarde-noche, Sor Asunción acude a la Iglesia de San Froilán a hacer la comida principal del día, a alimentarse con el Pan de la Palabra de Dios y con el Pan de la Eucaristía.
Comiendo y rezando celebramos su 60 aniversario de vocación. Comida y Eucaristía en comunidad. Compartiendo con sus hermanas y agradeciendo a Dios el don de la fe y de la vocación. Un día de fiesta sincera, sin ruido, pero cantando:
Hoy venimos a la fiesta
en las bodas de tu entrega
y servicio a los demás.
en la viña del Señor
no dudes que la semilla
mucho fruto ya dará.
En las casas que estuviste
te recuerdan con amor
que allí con ellas hiciste.
En esta ciudad de Lugo
de dar vueltas a la muralla
por la tarde con el sol.
que te haga ilusión.
Los paseos bien andados
con frecuencia se darán
pues el cuerpo necesita
ejercicio y mucho más.
muy de mañana se va
a preparar la comida
para el hambre mitigar.
Categorías OpiniónDeixa un comentario
Bendición dun novo órgano en Hospital do Incio
29/04/201430/04/2014 por A Nosa Voz
O sábado 26 de abril, ás 13 horas, o reitor do Seminario, David Varela, en nome do Bispo, procedeu á bendición dun órgano que foi doado por D. Francisco Parada Torres, fregués da parroquia de Trascastro do Incio na parroquia do Hospital do Incio, arciprestado de Sarria. A continuación, houbo unha comida fraterna.
Categorías ParroquiasEtiquetas músicaDeixa un comentario
Testemuños de lucenses sobre as figuras de Xoán Paulo II e Xoán XXIII
25/04/2014 por A Nosa Voz
Varios lucenses asisten o día 27 á canonización en Roma de Xoán Paulo II e Xoán XXIII. Coa Delegación da Xuventude de Lugo, por exemplo, van sete persoas.
Aquí recollemos as impresións de varios lucenses sobre as figuras dos dous papas.
Gonzalo Fraga Vázquez, deán da Catedral, historiador:
“O labor de Xoán Paulo ll como Papa foi extraordinariamente fecundo e intenso. Traballou pola unidade de Europa; tivo moito que ver na caída do comunismo; defendeu tenazmente a familia e os dereitos da persoa; mellorou as relacións co mundo da ciencia e da cultura; impulsou o diálogo con crentes e non crentes…”.
“Xoán XXIII pasará á historia como o Papa que convocou o Concilio Vaticano II, que foi o maior acontecemento dos tempos modernos. Pero Xoán XXIII, coa súa naturalidade, coa súa bondade e a súa humildade, será o “Papa bo” que conquistou a católicos e non católicos. Eu mesmo puiden comprobalo escoitando ó pobo de Roma”.
Alfonso Vilariño Blanco, dtor. espiritual da Adoración Nocturna Feminina:
“Sería absurdo en catro liñas dar unha testemuña sobre o Xoán Paulo II. Con todo o risco digo que asumiu con coherencia, con coraxe e con esperanza a súa misión, centrada en dúas claves: “Abride as portas a Cristo; non teñades medo” e a Nova Evanxelización”..
“A Xoán XXIII defínoo, como o aclamou o pobo romano: “O Papa Bo”. Tamén (non son orixinal), defínoo como aquela serventa romana: “un cristián auténtico na cadeira de Pedro”. Tomou ao pé da letra cada un dos artigos da fe que lle ensinaron.
Categorías OpiniónEtiquetas PapaDeixa un comentario
Asinado un convenio para crear un arquivo fotográfico dixital de patrimonio relixioso
25/04/2014 por A Nosa Voz
O Alcalde de Lugo, José López Orozco, o Vicerreitor de Coordinación e Planificación do Campus de Lugo, Pedro García Herradón e o Vicario Xeral da Diocese de Lugo, Mario Vázquez Carballo, asinaron o día 25 de abril un convenio para a recollida de maneira fotográfica dixital de parte do patrimonio relixioso da cidade de Lugo: Catedral de Lugo, Pazo Episcopal, Igrexa de San Pedro (conventual de San Francisco), Convento de Santo Domingo, igrexa de Santiago A Nova, igrexa de San Froilán, Capela de San Roque, Capela do Carme e Capela da Soidade.
Será de gran interese para a difusión do patrimonio histórico-artístico da cidade de Lugo pois as imaxes dixitalizadas usaríanas, por exemplo, estudosos da evolución da cidade.
O proxecto enmárcase dentro do programa Muralla Dixital, financiado pola Unión Europea, e que busca valorar o patrimonio histórico e arqueolóxico a través da aplicación e do uso das novas tecnoloxías da información e da comunicación.
Categorías DioceseEtiquetas patrimonio relixiosoDeixa un comentario
Aemblea de Catequistas da Diocese de Lugo
25/04/201428/04/2014 por A Nosa Voz
A Delegación diocesana de Catequese convocou unha Asemblea de Catequistas no Seminario Diocesano o sábado 26 de abril, co seguinte programa:
11 h Presentación: ser catequista hoxe á luz do libro Queridos catequistas do Papa Francisco.
11,30h Reflexión en grupos
12h Posta en común. Presentación de iniciativas e experiencias
15h Proxección da película
17h Envío e despedida
Na Asemblea entregouse de material para usaren os catequistas nas reunións cos pais.
Categorías DioceseEtiquetas catequeseDeixa un comentario
1 2 … 5 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto: